text: কমলগঞ্জ উপজেলা বাংলাদেশের মৌলভীবাজার জেলার একটি প্রশাসনিক এলাকা। রাজধানী ঢাকা থেকে এর দূরত্ব প্রায় ২০০ কি.মি। কমলগঞ্জ প্রাকৃতিক সৌন্দর্যের এক অপার লীলাভূমি। এখানে রয়েছে লাউয়াছড়া জাতীয় উদ্যান, হাম হাম জলপ্রপাত, মাধবপুর লেক, সিপাহী বীরশ্রেষ্ট হামিদুর রহমানের সমাধি, ও নয়নাভিরাম চা বাগান। প্রকৃতিপ্রেমীদের জন্য কমলগঞ্জ একটি চমৎকার জায়গা।
  
  অবস্থান ও আয়তন 
  কমলগঞ্জ উপজেলার অক্ষাংশ ও দ্রাঘিমাংশ । এই উপজেলার উত্তরে মৌলভীবাজার সদর ও রাজনগর উপজেলা, দক্ষিণে ভারতের ত্রিপুরা রাজ্য, পশ্চিমে শ্রীমঙ্গল ও মৌলভীবাজার সদর উপজেলা এবং পূর্বে ভারতের ত্রিপুরা রাজ্য অবস্থিত।
  
  ইতিহাস 
  কমলগঞ্জ থানা ১৯২২ সালে গঠিত হয় এবং উপজেলার মর্যাদা পায় ১৯৮৩ সালে। কমলগঞ্জ পৌরসভা গঠিত হয় ২০০০ সালে।
  
  ভানুবিল কৃষকপ্রজা আন্দোলন কমলগঞ্জের সবচেয়ে বিখ্যাত ঐতিহাসিক ঘটনা। বাংলা ১৩০৭ সনে সংঘটিত এই ঘটনায় মণিপুরী কৃষকরা ব্রিটিশ ও তাদের পোষ্য জমিদারদের বিরুদ্ধে বিদ্রোহ ঘোষণা করে।
  
  ১৯৪৭সালের পূর্ব অবধি ভানুগাছ সিলেট ও কমলপুরের মধ্যে সেতু বন্ধন হিসাবে কাজ করতো। আসাম থেকে ত্রিপুরা যাবার মূল রাস্তাটি ছিলো এই ভানুগাছ পরগনার বুক চিড়ে।
  যুগ যুগ ধরে এলাকা পূর্ব ভারতের খাদ্য ভান্ডার হিসাবে পরিচিতি ছিল,এলাকায় উৎপাদিত চায়ের কদর ছিলো মহারানী ভিক্টোরিয়ারও রন্ধন শালা পর্যন্ত।
  
  ৪৭ এ দেশ ভাগের সময় তৎকালীন দক্ষিণ সিলেট মহকুমা পূর্ববঙ্গের অন্তর্ভুক্ত হলে স্বাভাবিক নিয়মেই সেই সময়ের ভানুগাছ পরগনা তথা কমলগঞ্জ থানা পূর্ববঙ্গের একটি সীমান্ত এলাকায় পরিণত হয়। আসাম থেকে ত্রিপুরা যাবার মূল রাস্তাটি হঠাৎ বন্ধ হয়ে যাওয়ায় সেই সময়ের শিল্প শহর ভানুগাছ অতি দ্রুত একটি অবহেলিত ও অনুন্নত এলাকা হয়ে উঠে। ৪৭ উত্তর সময়ে এই এলাকাটি নিষ্প্রভ হয়ে গেলে জন মানসে তীব্র একটা অসন্তোষ দানা বাধে আর এই সময়ে উক্ত এলাকার মানুষের অধিকার আদায় ও এলাকার উন্নয়ন কর্মকান্ডকে এগিয়ে নিতে এগিয়ে আসেন আলহাজ্জ্ব মো. কেরামত আলী।
  
  প্রশাসনিক এলাকা 
  কমলগঞ্জ উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কমলগঞ্জ থানার আওতাধীন।
  
  পৌরসভা:
   কমলগঞ্জ
  
  ইউনিয়নসমূহ:
   ১নং রহিমপুর
   ২নং পতনঊষার
   ৩নং মুন্সিবাজার
   ৪নং শমসেরনগর
   ৫নং কমলগঞ্জ
   ৬নং আলীনগর
   ৭নং আদমপুর
   ৮নং মাধবপুর
   ৯নং ইসলামপুর
  
  জনসংখ্যার উপাত্ত 
  বাংলাদেশের ১৯৯১ সনের লোক আদমশুমারি অনুসারে কমলগঞ্জ থানার জনসংখ্যা হলো ১৯১,৬৭২ জন। এর মধ্যে পুরুষ ৫১% এবং নারী ৪৯%। জনসংখ্যার ৬২.৯২% মুসলিম, ৩৬.০৯% হিন্দু, ০.০৪% বৌদ্ধ, ০.৮৮% খ্রিষ্টান এবং অন্যান্য ০.০৭%।
  
  জনজাতি 
  কমলগঞ্জ উপজেলায় বাঙালি ছাড়াও নানান জাতি ও আদিবাসী জনগোষ্টী বাস করেন। যেমন বিষ্ণুপ্রিয়া মণিপুরী, মৈতৈ মণিপুরী, পাঙন, ত্রিপুরা, চা শ্রমিক, শব্দকর, খাসিয়াহালাম ইত্যাদি।
  
  শিক্ষা
  কমলগঞ্জ উপজেলায় শিক্ষার হার ৪৮.৬%।
  
  উল্লেখযোগ্য শিক্ষাপ্রতিষ্ঠান
  কমলগঞ্জ সরকারি গণমহাবিদ্যালয়
  সুজা মেমোরিয়াল কলেজ
  আব্দুল গফুর চৌধুরী মহিলা কলেজ    
  বিএএফ শাহীন কলেজ,শমসেরনগর
  পতনঊষার উচ্চ বিদ্যালয় ও কলেজ
  কমলগঞ্জ বহুমুখী সরকারি মডেল উচ্চ বিদ্যালয়
  কমলগঞ্জ বহুমুখী বালিকা  উচ্চ বিদ্যালয়  
  আহমেদ ইকবাল মেমোরিয়াল হাইস্কুল, বনগাঁ 
  তেতইগাও রশিদ উদ্দিন উচ্চ বিদ্যালয়
  দয়াময় সিংহ উচ্চ বিদ্যালয়,তিলকপুর 
  মাধবপুর উচ্চ বিদ্যালয়
  ভান্ডারীগাওঁ উচ্চ বিদ্যালয় 
  পদ্মা মেমোরিয়াল পাবলিক উচ্চ বিদ্যালয়
  এ.এ.টি.এম বহুমুখী উচ্চবিদ্যালয় শমসেরনগর
  আব্দুল মছব্বির একাডেমী শমসেরনগর
  হাজী মুহাম্মদ ওস্তওয়ার বালিকা উচ্চ বিদ্যালয়  
  কামদপুর উচ্চ বিদ্যালয়  
  ডালুয়াছড়া জুনিয়র উচ্চ বিদ্যালয়
  ইউনিয়ন আদর্শ উচ্চ বিদ্যালয়   
  কালী প্রাসাদ উচ্চ বিদ্যালয় মুন্সীবাজার
  সফাত আলী সিনিয়র ফাজিল মাদ্রাসা 
  ইসলামপুর ইসলামীয়া দাখিল মাদ্রাসা
  উসমান আলী দাখিল মাদ্রাসা 
  আহমদ নগর দাখিল মাদ্রাসা
  চিতলীয়া জনকল্যাণ উচ্চ বিদ্যালয়
  নাজির হাসান ইসলামিয়া দাখিল মাদ্রাসা,চিতলীয়া
  
  অর্থনীতি  
  মূলত কৃৃৃৃষিনির্ভর। চা শিল্প এখানের অর্থনীতির এক বিশাল চালিকা শক্তি।
  
  যোগাযোগ ব্যবস্থা
  রাজধানী ঢাকা থেকে এর দূরত্ব প্রায় ২০০ কি.মি। সড়ক ও রেল দুই ভাবেই কমলগঞ্জ এ পৌছানো যায়।
  
  উল্লেখযোগ্য ব্যক্তিত্ব 
   মো. কেরামত আলী, রাজনীতিবিদ
   মোহাম্মদ মুহিবুর রহমান, রাজনীতিবিদ
   মোহাম্মদ ইলিয়াস, ভাষাসৈনিক ও সাবেক সাংসদ
   ইসহাক কাজল, সাংবাদিক
  
  সাংস্কৃতিক প্রতিষ্ঠান 
   মণিপুরী ললিতকলা একাডেমী: ১টি
   মণিপুরী সাংস্কৃতিক কেন্দ্র: ১টি
   পাবলিক লাইব্রেরী : ২টি
   সিনেমা হল : ৩টি
   ক্লাব: ৩৫টি
  
  মেলা ও উৎসব 
   শ্রী শ্রী ঠাকুরবাণী গুরুজী গোঁসাই র জন্ম মহোৎসব ( ঠাকুরবাণীর শ্রীধাম, মুন্সীবাজার )
   মণিপুরীদের রাস পূর্ণিমা (মাধবপুর জোড়া মান্ডব, শিববাজার) ।
   বারুনির মেলা (ভানুগাছ বাজার, রানীবাজার, আদমপুর বাজার, পাত্রখোলা, ইত্যাদি) ।
   মুন্সিবাজার ঠাকুরবাণীর শ্রীধামের মেলা
  পতনঊষার এর বৈশাখী মেলা 
  শমসেরনগর মোকামবাজার বার্ষিক ওরস
  ছয়সিড়ি চরক পূজা
  মুন্সিবাজার ১০০ হাত বাসন্তি পূজা
  শমসেরনগর পিঠা মেলা
  
  বিবিধ 
  কমলগন্জ পোস্টকোডঃ ৩২২০
  
  আরও দেখুন 
   মৌলভীবাজার জেলা;
   সিলেট বিভাগ;
   বাংলাদেশের উপজেলাসমূহ।
  
  তথ্যসূত্র
  
  বহিঃসংযোগ
   
  
  বিষয়শ্রেণী:কমলগঞ্জ উপজেলা
  বিষয়শ্রেণী:মৌলভীবাজার জেলার উপজেলা
  বিষয়শ্রেণী:সিলেট বিভাগের উপজেলা
title: কমলগঞ্জ উপজেলা